Lex Barker

Lex Barker (vlastným menom Alexander Crichlow Barker, Jr., * 8. máj 1919, New York, New York, USA – † 11. máj 1973, New York) bol americký herec, známy najmä ako predstaviteľ filmového Old Shatterhanda zo série západonemeckých filmov nakrútených v 60. rokoch na motívy kníh Karla Maya.

Mladosť
Narodil sa v New Yorku ako druhé dieťa Alexandra Crichlow Barkera, Sr., zámožného kanadského stavebného podnikateľa a jeho americkej manželky Marion Thornton Bealsovej. Jeho otec neskôr pracoval ako maklér. Mal staršiu sestru Fredericu Ameliu (1917 – 1980). Barker bol aj priamy potomok zakladateľa Rhode Islandu, Rogera Williamsa a generálneho guvernéra štátu Barbados, Sira Williama Henryho Crichlowa.

Barker vyrastal v New Yorku a Port Chesteri, kde navštevoval Fessenden School a zmaturoval na Phillips Exeter Academy. Hrával aj futbal a takisto hral na hoboj. Začal navštevovať Princeton University, ale odišiel, aby sa pridal k divadelnej spoločnosti.

Vo februári 1941 zanechal začínajúcu sa hereckú kariéru a vstúpil do americkej armády. Bojoval v druhej svetovej vojne. Vojnu ukončil v hodnosti majora. Počas bojov na Sicílii si zranil hlavu a nohy. Po návrate do USA krátko pracoval vo vojenskej nemocnici v Arkansase, po prepustení z armády odišiel do Los Angeles. Čoskoro získal menšiu rolu vo filme Tvár bábiky (1945). Po sérii menších úloh hral postavu Tarzana vo filme Tarzanov čarovný prameň (1949).

Smrť
Zomrel tri dni po svojich 54. narodeninách v roku 1973 na infarkt srdca, ktorý dostal na ulici v New Yorku.

Filmografia

Referencie

Externé odkazy
 
 
 Lex Barker na AllRovi
 Oficiálna stránka

Zdroj

Narodenia v 1919
Úmrtia v 1973
Filmoví herci USA
Popoví speváci USA
Úmrtia na infarkt myokardu